b'\n_START_ARTICLE_\nVampire Knight\n_START_SECTION_\nIstorija\n_START_PARAGRAPH_\nYuuki (Juki) anks\xc4\x8diausi prisiminimai yra apie snieguot\xc4\x85 \xc5\xbeiemos nakt\xc4\xaf, kai buvo u\xc5\xbepulta vampyro ir i\xc5\xa1gelb\xc4\x97ta kito, Kuran Kaname (Kuran Kaname). Po de\xc5\xa1imties met\xc5\xb3, Yuuki Cross (Juki Kros), \xc4\xafvaikinta Cross Akademijos direktoriaus, u\xc5\xbeauga ir tampa mokyklos prefekte (ar serg\xc4\x97toja) d\xc4\x97l dviej\xc5\xb3 prie\xc5\xbeas\xc4\x8di\xc5\xb3: apsaugoti Dienos klas\xc4\x97s mokinius (\xc5\xbemones) nuo Nakties klas\xc4\x97s mokini\xc5\xb3 (vampyr\xc5\xb3) il\xc4\x8di\xc5\xb3 ir apsaugoti tikr\xc4\x85j\xc4\x85 Nakties klas\xc4\x97s mokini\xc5\xb3 tapatyb\xc4\x99 nuo Dienos klas\xc4\x97s mokini\xc5\xb3. Kuran Kaname, Yuuki i\xc5\xa1gelb\xc4\x97tojas, vadovauja Nakties klas\xc4\x97s grupei su Takuma Ichijou (Takumos I\xc4\x8dijo), kaip viceprezidentu. Yuuki bendradarbis ir vaikyst\xc4\x97s draugas, taip pat serg\xc4\x97tojas, Zero Kiryu (Zero Kiriju), kurio visa \xc5\xa1eima (i\xc5\xa1skyrus jaunesn\xc4\xafj\xc4\xaf brol\xc4\xaf) buvo i\xc5\xa1\xc5\xbeudyta grynakraujo vampyro (Kaname Kuran yra grynakraujis vampyras, ta\xc4\x8diau ne Zero \xc5\xa1eimos \xc5\xbeudikas) yra pasiry\xc5\xbe\xc4\x99s i\xc5\xa1\xc5\xbeudyti visus vampyrus ir atsisako jais pasitik\xc4\x97ti. Deja d\xc4\x97l \xc5\xbeiauraus likimo pos\xc5\xabkio, Zero pats tampa vampyru, d\xc4\x97ka grynakrauj\xc4\x97s vampyr\xc4\x97s, Shizuka Hiou (\xc5\xa0izukos Hijo) \xc4\xafkandimo prie\xc5\xa1 ketverius metus.\n_START_SECTION_\nPagrindiniai veik\xc4\x97jai\n_START_PARAGRAPH_\nYuuki Cross (Juki Kros)_NEWLINE_Yuuki yra Cross Akademijos direktoriaus \xc4\xafdukra ir Drausminio komiteto nar\xc4\x97, kitaip vadinama prefekte (ar serg\xc4\x97toja). Ji, kaip Cross Akademijos direktorius, tiki, kad \xc5\xbemon\xc4\x97s ir vampyrai gali taikiai sugyventi. Ji taip pat duoda Zero savo krauj\xc4\x85, kad \xc5\xa1is nevirst\xc5\xb3 \xc4\xaf E Lygio, pami\xc5\xa1us\xc4\xaf ir kraujo i\xc5\xa1tro\xc5\xa1kus\xc4\xaf, vampyr\xc4\x85. Yuuki nieko nepamena i\xc5\xa1 prie\xc5\xa1 tai, kai ji buvo penkeri\xc5\xb3 ir j\xc4\x85 nuo E lygio vampyro i\xc5\xa1gelb\xc4\x97jo Kuran Kaname. Kai Rido Kuran, Yuuki d\xc4\x97d\xc4\x97, staiga v\xc4\x97l pasirodo, Kaname pabudina jos vampyr\xc4\x97s pus\xc4\x99 ir grynakrauj\xc4\x97s gali\xc4\x85, kad j\xc4\x85 apsaugot\xc5\xb3. V\xc4\x97liau ji su\xc5\xbeino, kad yra pasl\xc4\x97pta numyl\xc4\x97toji Juri ir Haruka Kuran dukra, kurios gyvavimas buvo laikomas paslaptimi d\xc4\x97l jos pa\xc4\x8dios saugumo. Kai Rido nu\xc5\xbeudo jos t\xc4\x97vus, ji yra \xc4\xafvaikinama buvusio vampyr\xc5\xb3 med\xc5\xbeiotojo ir Cross Akademijos direktoriaus, Kain Cross (Keino Kroso). Ji ir Kaname yra auginami kaip brolis ir sesuo Yuuki t\xc4\x97v\xc5\xb3, Juri ir Haruka Kuran, kuris yra grynakrauj\xc5\xb3 Kuran vampyr\xc5\xb3 linijos galva ir jei jie bei Kaname mirt\xc5\xb3, ji tapt\xc5\xb3 ai\xc5\xa1kia Kuran vampyr\xc5\xb3 vald\xc5\xbeios paveld\xc4\x97toja. Nors Kaname yra Yuuki brolis, ji taip pat yra jo su\xc5\xbead\xc4\x97tin\xc4\x97. V\xc4\x97liau yra su\xc5\xbeinoma, kad ir j\xc5\xb3 t\xc4\x97vai, Juri ir Haruka Kuran, buvo brolis ir sesuo._NEWLINE_Kuran Kaname (Kuran Kaname)_NEWLINE_Kaname yra (A Lygio) grynakraujis vampyras, kuris i\xc5\xa1gelb\xc4\x97jo Yuki nuo E Lygio vampyro prie\xc5\xa1 10 met\xc5\xb3 ir atved\xc4\x97 j\xc4\x85 mokyklos direktoriui. Taip pat jis yra Nakties klas\xc4\x97s ir M\xc4\x97nulio bendrab\xc5\xab\xc4\x8dio prezidentas, gerbiamas ir bijomas kit\xc5\xb3 Nakties klas\xc4\x97s nari\xc5\xb3. Jis yra kar\xc5\xa1tai \xc4\xafsimyl\xc4\x97j\xc4\x99s Yuki ir jam skaudu matyti, kaip ji duoda Zero savo krauj\xc4\x85. Jis myl\xc4\x97jo j\xc4\x85 nuo vaikyst\xc4\x97s ir buvo auginamas, kaip Yuki brolis. Jie taip pat yra susi\xc5\xbead\xc4\x97j\xc4\x99 (yra bendrai taikytina, kad grynakraujai sesuo ir brolis tuokiasi tarpusavyje bei j\xc5\xb3 t\xc4\x97vai taip pat buvo brolis ir sesuo). V\xc4\x97liau yra atskleid\xc5\xbeiama, kad Kaname n\xc4\x97ra jos "tikras brolis". Rido Kuran nu\xc5\xbeud\xc4\x97 jos brol\xc4\xaf ir perk\xc4\x97l\xc4\x97 jo siel\xc4\x85 \xc4\xaf Kaname, kuris yra Kuran gimin\xc4\x97s prot\xc4\x97vis, k\xc5\xabn\xc4\x85, kad tapt\xc5\xb3 Kaname \xc5\xa1eiminku ir \xc5\xa1is negal\xc4\x97t\xc5\xb3 jo nu\xc5\xbeudyti._NEWLINE_Zero Kiryu (Zero Kiriju)_NEWLINE_Zero \xc5\xa1eima buvo i\xc5\xa1\xc5\xbeudyta grynakrauj\xc4\x97s vampyr\xc4\x97s, Shizuka Hiou (\xc5\xa0izukos Hijo). Cross Akademijos direktorius j\xc4\xaf priglaud\xc4\x97 ir jis tapo prefektu (serg\xc4\x97toju). Jis jau\xc4\x8dia neapsakom\xc4\x85 neapykant\xc4\x85 vampyrams, nors pats yra vienas i\xc5\xa1 j\xc5\xb3 (D Lygio, buv\xc4\x99s \xc5\xbemogus), d\xc4\x97ka Shizuka \xc4\xafkandimo prie\xc5\xa1 ketverius metus. Zero taip pat turi dvyn\xc4\xaf brol\xc4\xaf Ichiru (I\xc4\x8diru), kuris i\xc5\xa1tikimai gyvena kaip Shizuka tarnas. Nors Shizuka buvo nu\xc5\xbeudyta Kaname, Ichiru galvoja, kad Zero yra kaltininkas d\xc4\x97l jos mirties. Zero man\xc4\x97, kad Ichiru nor\xc4\x97jo ker\xc5\xa1to, ta\xc4\x8diau vietoj to, jis tro\xc5\xa1ko mirties, tad leido Zero j\xc4\xaf "suvalgyti", taip suteikdamas Zero gali\xc5\xb3, auk\xc5\xa1tesni\xc5\xb3 nei vampyr\xc5\xb3 ar vampyr\xc5\xb3 med\xc5\xbeiotoj\xc5\xb3, ir manoma, i\xc5\xa1gelb\xc4\x97damas nuo virtimo \xc4\xaf E Lygio vampyr\xc4\x85.'